นำพล หนองกี่พาหุยุทธ - วิกิพีเดีย

# นำพล หนองกี่พาหุยุทธ

### จากวิกิพีเดีย สารานุกรมเสรี

สารานุกรมประเทศไทย
...

นำพล หนองกี่พาหุยุทธ
ข้อมูลส่วนตัว
ชื่อจริง | นำพล ศรีจันทึก
ฉายา | ขุนเข่าหน้าเปื่อย
วันเกิด |
สถานที่เกิด | จังหวัดบุรีรัมย์
รุ่น | ไลท์ฟลายเวท เฟเธอร์เวท
ผู้จัดการ | ทรงชัย รัตนสุบรรณ
เทรนเนอร์ | ปราโมทย์ หอยมุก
สถิติ
ชก |
ชนะ |
ชนะน็อก |
แพ้ |
เสมอ |

นำพล หนองกี่พาหุยุทธ มีชื่อจริงว่า นำพล ศรีจันทึก เกิดที่ ต.จันทึก อ.หนองกี่ จ.บุรีรัมย์ นำพลเป็นนักมวยไทยชื่อดังในยุคเดียวกับสามารถ พยัคฆ์อรุณ, เจริญทอง เกียรติบ้านช่อง, เชอรี่ ส.วานิช, เพชรดำ ลูกบ่อไร่, เหนือธรณี ทองราชา, แสงเทียนน้อย ส.รุ่งโรจน์ เป็นต้น

นำพลเป็นนักมวยที่มีอาวุธเด็ดคือ กอดคอตีเข่า และชกทีไร มักจะได้แผลแตกทุกครั้ง จึงได้รับฉายาจากแฟนมวยว่า " ขุนเข่าหน้าเปื่อย " นำพลเป็นนักมวยชกสนุก ชกได้สวยงาม ซ้ำยังมีหน้าตาดี จึงเป็นนักมวยแม่เหล็กดึงดูดแฟนมวยจนอาจเรียกได้ว่า เป็นนักมวยยอดนิยมอันดับหนึ่งในสมัยนั้นก็ว่าได้ โดยเคยปะทะกับมวยไทยร่วมสมัยดังมีรายชื่อข้างต้นมาแล้วมากมาย รวมทั้งเคยปะทะกับนักมวยไทยชาวต่างประเทศมาแล้วหลายคนทั้งในและนอกประเทศ เช่น ราม่อน แด็กเกอร์, ร็อบ กามัน เป้นต้น และมีดีกรีเป็นแชมป์ในรุ่นไลท์ฟลายเวท และเฟเธอร์เวท ของเวทีลุมพินี

ในต้นปี พ.ศ. 2534 นำพลเกิดอุบัติเหตุเมื่อรถยนต์ที่ตัวเองขับเองเกิดพลิกคว่ำ ต้องนำส่งโรงพยาบาลและเย็บตัวไปหลายเข็ม จากเหตุนี้จึงต้องแขวนนวมไปโดยปริยาย

ร้านนำพล เนื้อย่างเกาหลี

ปัจจุบัน นำพลมีกิจการเป็นของตัวเอง คือ ร้านหมูกระทะ ชื่อ " นำพล หมูย่างเกาหลี " ที่ตัวอ.เมือง จ.นครราชสีมา โดยเป็นนักมวยคนแรกที่เปิดกิจการในลักษณะนี้ก่อนที่นักมวยอีกหลายคนจะเปิดตามมา

ชีวิตส่วนตัว นำพล หนองกี่พาหุยุทธ มีชื่อเล่นว่า " แขก " มีน้องชายคนหนึ่งซึ่งเป็นนักมววยไทยชื่อดังในยุคถัดมาด้วย คือ นำขบวน หนองกี่พาหุยุทธ

ดึงข้อมูลจาก "http://th.wikipedia.org../../../%E0%B8%99/%E0%B8%B3/%E0%B8%9E/%E0%B8%99%E0%B8%B3%E0%B8%9E%E0%B8%A5_%E0%B8%AB%E0%B8%99%E0%B8%AD%E0%B8%87%E0%B8%81%E0%B8%B5%E0%B9%88%E0%B8%9E%E0%B8%B2%E0%B8%AB%E0%B8%B8%E0%B8%A2%E0%B8%B8%E0%B8%97%E0%B8%98.html".

หมวดหมู่: นักมวยไทยชาวไทย | ชาวบุรีรัมย์

##### Views

- บทความ
- อภิปราย
- รุ่นปัจจุบัน

##### ค้นหา